EkBass/fiwiki-20250220-pages-articles huggingface dataset:
Silokirvelit

Silokirvelit eli koiranputket (Anthriscus) on suku sarjakukkaiskasvien heimossa. Siihen kuuluu 13 lajia. Suvun tunnettuja lajeja on esimerkiksi koiranputki, jota tavataan Suomessa erittäin yleisenä apofyyttinä. Maustekasvina viljelty maustekirveli kuuluu myös silokirveleihin, eikä piirtokirvelien eli kirvelien (Chaerophyllum) sukuun. == Lajeja == * piikkikirveli (Anthriscus caucalis) * maustekirveli (Anthriscus cerefolium) * koiranputki (Anthriscus sylvestris) == Tuntomerkkejä == Pohjoismaissa kasvaa kolme silokirvelilajia, jotka ovat yksi- tai monivuotisia onttovartisia ruohoja. Niiden lehdet ovat kolmiomaiset, 2–3 kertaan parilehdykkäiset. Kukat ovat pieniä sarjakukkia, joiden teriö on valkoinen. Hedelmänä on sileä tai karvainen lohkohedelmä. == Lähteet == == Aiheesta muualla == * Suomen Lajitietokeskus: Silokirvelit – Anthriscus * ITIS: Anthriscus * United States Department of Agriculture (USDA): Anthriscus * Flora of China: Anthriscus
Fritz Wendel

Friedrich "Fritz" Wendel (21. helmikuuta 1915 – 9. helmikuuta 1975) oli saksalainen koelentäjä. Hän palveli lähinnä Messerschmitt-tehtaan pääkoelentäjänä. Wendel saavutti mäntämoottoristen potkurilentokoneiden nopeuslennon maailmanennätyksen. Se tapahtui Me 209 V1 -kokeilukoneella vuonna 1939. Uusi ennätys oli 755,138 km/h. Fritz Wendel oli lentokapteeni, joka testasi myös uusia Messerschmitt Me-262 -suihkuhävittäjiä. Mainittu konetyyppi oli myös kaikkein ensimmäisiä, niin kutsutuilla nykyaikaisilla laskutelineillä varusteltuja lentokoneita. Myöhemmät versiot saivat nokkapyörän entisen kannuspyörän asemesta.Hugh Morgan & John Weal: Saksalaiset suihkuhävittäjä- ässät, suomentanut Heikki Lehti & Karri Varmo. s. 6–7. Koala-Kustannus, 2002, Helsinki ISBN 952-5186-33-4 == Lähteet == * Pauli Hirvonen:MMM - Nuorten Ilmailukirja, s. 15. Helsinki Otava, 1961 === Viitteet === Luokka:Saksalaiset lentäjät Luokka:Koelentäjät Luokka:Vuonna 1915 syntyneet Luokka:Vuonna 1975 kuolleet
007 ja kultainen ase (romaani)

007 ja kultainen ase on Ian Flemingin kirjoittama kolmastoista James Bond -romaani. Kirja ilmestyi vuonna 1965. Kirjasta tehty samanniminen elokuvasovitus ilmestyi vuonna 1974. == Henkilöt == * James Bond * Mary Goodnight * Fransisco Scaramanga * M * Felix Leiter * Mark Hazard * Sir James Molony * Bill Tanner * Miss Moneypenny * Hendriks * Maria Freudenstein * Tiffy ==Lähteet== * Luokka:Vakoiluromaanit Luokka:James Bond -kirjat Luokka:Vuoden 1965 kirjat Luokka:Englantilaiset romaanit
BBC’n sinfoniaorkesteri

BBC:n sinfoniaorkesteri (, lyh. BBC SO) on Britannian yleisradioyhtiön BBC:n sinfoniaorkesteri, jonka kotipaikka on Lontoo.Vesa Sirén, BBC ja Wien saivat Oramon, Helsingin Sanomat s. C 1, 24.2.2012 BBC SO on yksi BBC:n viidestä sinfoniaorkesterista. Orkesteri soittaa kesäisin Proms-festivaalilla, ja esittää vuosittain konserttisarjan Barbican-kulttuurikeskuksessa Lontoossa. Useimmat sen esiintymiset lähetetään BBC Radio 3 -kanavalla (myös nettiradiona) sekä BBC Sounds -verkkopalvelusta. BBC:llä on ollut alusta alkaen orkesteri useilla eri nimillä. Vuonna 1930 se vakinaistui nimellä BBC Symphony Orchestra, ja sen ylikapellimestariksi tuli Adrian Boult, joka toimi ylikapellimestarina vuoteen 1950.Allmusic. com, viitattu 24.2.2012 Orkesterin ylikapellimestari on kesästä 2013 alkaen Sakari Oramo. Pääasiallinen vieraileva kapellimestari on Dalia Stasevska. BBC:n sinfoniaorkesteri on erityisen sitoutunut nykymusiikkiin, ja se kantaesittää vuosittain uusia teoksia. Total Immersion -tapahtuma on omistettu tietyille säveltäjille tai teemoille. Kaudella 2022-2023 niillä esiteltiin George Walkerin ja Kaija Saariahon musiikkia. Aikaisempia Total Immersionin säveltäjiä ovat olleet John Cage, James MacMillan, Elliott Carter, Sofia Gubaidulina, Michael Tippett, George Benjamin ja Thomas Adès. Monissa konsertissa sinfoniaorkesteri esiintyy yhdessä BBC:n sinfoniakuoron () kanssa. ==Ylikapellimestarit== Oramo on orkesterin kolmastoista ylikapellimestari. Häntä ennen tehtävää ovat hoitaneet: * Adrian Boult (1930–1950) * Malcolm Sargent (1950–1957) * Rudolf Schwarz (1957–1963) * Antal Doráti (1962–1966) * Colin Davis (1967–1971) * Pierre Boulez (1971–1975) * Rudolf Kempe (1976) * Gennady Rozhdestvensky (1978–1981) * John Pritchard (1982–1989) * Andrew Davis (1989–2000) * Leonard Slatkin (2000–2004) * Jiří Bělohlávek (2006–2013) * Sakari Oramo (2013–) == Katso myös == * BBC Philharmonic == Lähteet == Luokka:Brittiläiset sinfoniaorkesterit Sinfoniaorkesteri Luokka:Radio- ja televisio-orkesterit
Schuylkill

Schuylkill on joki Pennsylvanian osavaltiossa, Yhdysvalloissa. Se on 210 kilometriä pitkä ja laskee Delawarejokeen Philadelphian kaupungin kohdalla. Schuylkill saa alkunsa Schuylkillin piirikunnan itäosissa. Se virtaa pääasiassa kaakkoiseen. Little Schuylkill liittyy siihen Port Clintonissa, kun joki lävistää solassa Blue Mountainin. Jokivarren muita merkittäviä kaupunkeja ovat Pottsville, Reading, Pottstown, Phoenixville ja Norristown. Joen valuma- alueella asuu yli 3,2 miljoonaa ihmistä, ja siitä saa juomavetensä yli 1,75 miljoonaa ihmistä. Schuylkill sai 1820-luvulla kanavan, joka mahdollisti liikenteen aina Pottsvilleen asti. Joen latvavedet olivat antrasiitti- ja hiilialueilla. Jokea pitkin kuljetettiinkin huomattavia määriä hiiltä, mikä auttoi jokilaakson teollistumisen kehitystä. Raideliikenne kuitenkin korvasi vesiliikenteen 1840-luvulle mennessä. == Lähteet == == Aiheesta muualla == *Philly Rivercast – Schuylkilljoen päivittäinen laatuennuste *Schuylkilljoen valuma-alueen suojelusuunnitelma *Schuylkilljoen kansallinen ja osavaltiollinen perintöalue Luokka:Pennsylvanian maantiede Luokka:Yhdysvaltain joet Luokka:Delawarejoen vesistö
Tomorrow Square

Tomorrow Square (, ) on Shanghaissa Kiinassa sijaitseva pilvenpiirtäjä. Pilvenpiirtäjä on 285 metriä korkea ja rakennuksessa on 60 kerrosta. Pilvenpiirtäjä rakennettiin vuosien 1997–2003 aikana. Rakennuksen tiloissa on 342-huoneinen Marriott-hotelli, jonka lisäksi rakennuksessa on 255 asuntoa. Rakennus edustaa tyyliltään modernia arkkitehtuuria. == Lähteet == == Aiheesta muualla == Luokka:Shanghain pilvenpiirtäjät
Karhunputket

Karhunputket (Angelica) on kasvisuku sarjakukkaiskasvien heimossa. Siihen kuuluu 104 lajia.Plants of the World Online: Angelica L. Viitattu 21.3.2021. Karhunputkilajeista muutamia käytetään mauste- ja lääkekasvina, esimerkiksi väinönputkea. == Lajeja == Karhunputkilajeja:Suomen Lajitietokeskus: Karhunputket – Angelica Viitattu 17.11.2020. * valkokarhunputki (Angelica anomala) * väinönputki (Angelica archangelica) ** pohjanväinönputki eli väinönputki (A. archangelica subsp. archangelica) ** meriväinönputki eli meriputki (A. archangelica subsp. litoralis) * amerikankarhunputki (Angelica atropurpurea) * dahuriankarhunputki (Angelica dahurica) * jättikarhunputki (Angelica gigas) * beringinkarhunputki (Angelica gmelinii) * azorienkarhunputki (Angelica lignescens) * japaninkarhunputki (Angelica pubescens) * sahalininkarhunputki (Angelica sachalinensis) * kiinankarhunputki (kiinanväinönputki) (Angelica sinensis) * karhunputki eli niittykarhunputki (Angelica sylvestris) * pamirinväinönputki (Angelica tschimganica) Pohjoismaissa ja Suomessa väinönputki ja karhunputki esiintyvät yleisenä. == Lähteet == == Aiheesta muualla == * Finto: Kassu – Kasvien suomenkieliset nimet: Angelica * ITIS: Angelica * United States Department of Agriculture (USDA): Angelica * Flora of China: Angelica *
Sorsat (suku)

Sorsat (Anas) on sorsalintujen lahkoon kuuluva suku. Sorsat syövät vesikasveja, joita ne yleensä nyhtävät matalista vesistä, harvoin sukeltamalla kokonaan veden alle. Ne syövät myös hyönteisiä ja siemeniä lähellä rantaa. Sorsien nokka on leveä ja litteä. Uidessaan ne kelluvat korkealla vedessä. Ne lentävät usein tiiviissä parvissa. Sorsien keskinäiset sukulaisuussuhteet ovat hankalia selvittää molekyylibiologisin keinoin. Sorsat risteytyvät helposti lähisukulaistensa kanssa ja tuottavat lisääntymiskykyisiä jälkeläisiä, mikä sekoittaa sukulaisuussuhteita entisestään. == Suvun lajit == Sorsien sukuun kuuluu 26 lajia: *afrikannokisorsa (Anas sparsa) *amerikantavi (Anas carolinensis) *australiansuomutavi (Anas gracilis) *australiantavi (Anas castanea) *filippiiniensorsa (Anas luzonica) *havaijinsorsa (Anas wyvilliana) *hymysorsa (Anas zonorhyncha) *jouhisorsa (Anas acuta) *juovanaamasorsa (Anas superciliosa) *keltanokkasorsa (Anas undulata) *kergueleninjouhisorsa (Anas eatoni) *laysaninsorsa (Anas laysanensis) *madagaskarinsorsa (Anas melleri) *madagaskarintavi (Anas bernieri) *nokisorsa (Anas rubripes) *pohjoisandientavi (Anas andium) *punanokkasorsa (Anas erythrorhyncha) *punanokkatavi (Anas capensis) *sinisorsa (Anas platyrhynchos) *suippopyrstösorsa (Anas georgica) *suolakkosorsa (Anas fulvigula) *suomutavi (Anas gibberifrons) *tavi (Anas crecca) *täplänokkasorsa (Anas poecilorhyncha) *uudenseelannintavi (Anas aucklandica) *valkoposkisorsa (Anas bahamensis) == Lähteet == *
Kelluhankasammal

Kelluhankasammal (Riccia fluitans) on hankasammalten (Riccia) sukuun kuuluva maksasammallaji, joka elää yleensä vedessä kelluvana. Lajia tavataan Keski- Euroopassa laaja-alaisesti, Suomessa etelä- ja keskiosassa maata. Kelluhankasammalen sekovarsi on kapean nauhamainen, 5 senttimetriä pitkä ja enintään yhden millimetrin leveä. Se on moneen kertaan hankahaarainen. Sekovarren sisällä on pieniä ilmaonteloita. Kelluhankasammal on yksikotinen. Sen itiöpesäkkeet sijaitsevat sekovarren alapinnan pallomaisissa paksunnoksissa. == Lähteet == * == Aiheesta muualla == *Luopioisten kasvisto: Kelluhankasammal (Riccia fluitans) *ITIS: Riccia fluitans *United States Department of Agriculture (USDA): Riccia fluitans Luokka:Keuhkosammalet (lahko)
RIAA-korjain

RIAA-korjain oikaisee LP-levyä toistettaessa levyn tallennuksen aikana tehdyn suodatuksen eli RIAA-esikorostuksen taajuusvasteen alkuperäisen musiikkitallennuksen mukaiseksi. Korjain on yleensä integroitu äänipäätevahvistimen esivahvistimessa magneettiselle äänirasialle tarkoitettuun levysoitinliitäntään. RIAA-taajuuskorjaus on analogisisissa äänilevyissä ja levysoittimissa käytetty taajuuskorjaustapa. Se määrittelee ääntä levylle tallennettaessa ja levyltä toistettaessa käytettävät taajuuskorjaukset. Tallennuksen aikana matalia ääniä vaimennetaan ja toiston aikana vastaavasti vahvistetaan. Tämän avulla uran aaltoilun amplitudi levyllä pienenee ja urat voidaan kaivertaa levyn pintaan tiheään ilman että ne koskettavat toisiaan. Vuonna 1954 standartoitu RIAA-korjaus ei heti yleistynyt. Siksi monissa 1930-1970 vuosien levyissä on äänitteitä, jotka tehtiin levy-yhtiön omalla taajuuskorjaustavalla. Erillisessä RIAA-korjaimessa voi olla mahdollisuus valita, minkälaista taajuuskorjausta käyttää.HIFImaailma 1/2013 s. 38 ==Lähteet== == Aiheesta muualla == Luokka:Äänentoistotekniikka Luokka:Hifi
Veli-Pekka Lehtola

Veli-Pekka Lehtola (s. 17. lokakuuta 1957 Inari) on saamelaisen kulttuurin professori Oulun yliopiston Giellagas-instituutissa. Hän on suomensaamelainen. Lehtolalta on ilmestynyt useita julkaisuja saamelaisten historiasta ja kulttuurista. Lehtola kirjoitti ylioppilaaksi Ivalon lukiosta vuonna 1977. Hän opiskeli Oulun yliopistossa pääaineenaan kirjallisuus ja valmistui filosofian kandidaatiksi vuonna 1985 ja lisensiaatiksi vuonna 1994. Hän väitteli ja valmistui filosofian tohtoriksi vuonna 1997. Hänen suomenkielinen väitöskirjansa oli otsikoitu Rajamaan identiteetti : lappilaisuuden rakentuminen 1920- ja 1930-luvun kirjallisuudessa. Vuodesta 1998 Lehtola on ollut pohjoisen kulttuurihistorian dosentti Lapin yliopistossa. Lehtola työskenteli Oulun yliopistossa kotimaisen kirjallisuuden yliassistenttina (1985), Kaustisen kunnan kulttuurisihteerinä (1986–1988), Inarin opiston saamelaisen kulttuurin opettajana (1988–1990), Oulunsalo-lehden päätoimittajana (1991), Oulun yliopiston tutkijana (1992–1997) ja saman yliopiston saamen ja pohjoisten kulttuureiden ja historian yliassistenttina (1998–2003). Tämän ohella hän on ollut Pohjoistuulen päätoimittaja (1989–1991), Kaltion päätoimittaja (1996–1998). Vuodesta 2003 Lehtola oli saamelaisen kulttuurin vs. professori ja vuodesta 2005 alkaen vakituisessa virassa. Lehtola johti Giellagas-instituuttia vuosina 2006–2008. Tutkijana Lehtola on erikoistunut saamelaisten ja Lapin historiaan sekä saamelaisten nykytaiteisiin ja muun muassa saamelaiskuvan kehitykseen. Historian osalta hänen päätutkimuskohteitaan ovat olleet saamelaisten ja suomalaisten suhteet 1900-luvun alkupuoliskolla. Lehtolan pääteos on Suomalaisen Kirjallisuuden Seuran (SKS) kustantama Saamelaiset suomalaiset – kohtaamisia 1896–1953 (2012). Häneltä on ilmestynyt useita kirjoja ja tieteellisiä artikkeleita. Vuonna 2011 Suomen tietokirjailijat ry myönsi Lehtolalle tietokirjailijapalkinnon tunnustuksena korkeatasoisesta tuotannosta. Hänen teoksensa Saamelaiskiista (2015) oli Kanava-palkintoehdokkaana. Teos oli ehdolla myös Vuoden tiedekirja -palkinnon saajaksi. == Lähteet == == Aiheesta muualla == * Veli-Pekka Lehtolan kotisivut * Vilkuna, Jussi: Kuka olet maailman ensimmäinen saamenkulttuurin professori. Kaltio 5/2005. Luokka:Oulun yliopiston professorit Luokka:Suomalaiset tietokirjailijat Luokka:Saamelaiset henkilöt Luokka:Vuonna 1957 syntyneet Luokka:Elävät henkilöt Luokka:Suomalaiset professorit Luokka:Saamelaiskulttuurin tutkijat
Volkswagen CC

Volkswagen CC (alun perin myös Passat CC) on Volkswagenin vuosina 2008–2016 valmistama ylemmän keskiluokan automalli. CC (Comfort Coupe) on coupémaisesti muotoiltu versio Volkswagen Passatista, mutta se on kuitenkin todellisuudessa korimalliltaan neliovinen sedan. Mallin seuraajaksi tuli Volkswagen Arteon, jota myydään Kiinan markkinoilla edelleen CC-nimisenä. Passat CC esiteltiin Detroitin autonäyttelyssä tammikuussa 2008. Se oli 31 millimetriä Passatia pidempi, mutta 50 millimetriä sitä matalampi. Malli oli aluksi saatavana ainoastaan nelipaikkaisena, mutta alkuvuonna 2010 esiteltiin myös viisipaikkainen versio. Los Angelesin autonäyttelyssä marraskuussa 2011 esiteltiin kasvojenkohotuksen kokenut malli. Uudistuksia tehtiin sekä keulailmeeseen että peräosaan. Euroopan markkinoilla mallinimestä poistettiin Passat-viittaus ja autoa myytiin jatkossa nimellä Volkswagen CC. Yhdysvalloissa mallinimenä oli ollut jo aiemmin pelkkä CC. == Lähteet == == Aiheesta muualla == CC Luokka:D-segmentin autot Luokka:2000-vuosikymmenen autot Luokka:2010-luvun autot
Simon V de Montfort

Simon V de Montfort (1208 – 4. elokuuta 1265) oli Leicesterin kuudes jaarli, joka johti vuosina 1263–1265 kapinaa Englannin kuningas Henrik III:ta vastaan niin sanotun toisen paronien sodan aikana. Hän kaatui Eveshamin taistelussa, joka päättyi kuningasta tukevien joukkojen voittoon. Simon V de Montfort oli ristiretkeilijänä tunnetun Simon IV de Montfortin poika. == Lähteet == Luokka:Englantilaiset henkilöt Luokka:Kapinajohtajat Luokka:Jaarlit Luokka:Vuonna 1208 syntyneet Luokka:Vuonna 1265 kuolleet
Gummerus (suku)

Gummerus on suomalainen sivistyssuku. Nimi Gummerus on johdettu kreikankielen pihkaa tarkoittavasta sanasta gummi, joten suvun on arveltu olleen lähtöisin jostain Pihkala-nimisestä talosta. Suvun kantaisäksi on arvailtu vuonna 1663 kuollutta Oriveden kirkkoherraa Josephus Petri Gummerusta, jonka äidinisä Sigfrid Pihkala omisti Pihkalan talon Turussa. Suvussa oli myöhemmin runsaasti pappeja. Eräs talonpoikaistunut sukuhaara otti käyttöön nimen Gumér. Useat suvun jäsenet suomensivat nimensä 1900-luvun alussa Pihkalaksi ja muutamat Valtavaaraksi. ==Suvun jäseniä== ===Gummerus-nimisiä=== *Henrik Johan Gummerus (1774–1836), pappi, Ahvenanmaan kansannousun johtaja Suomen sodan aikana *Johan Fredrik Gummerus (1839–1876), suomalainen juristi ja porvarissäädyn valtiopäivämies *Kaarle Jaakko Gummerus (1840–1898), kirjailija, Gummerus- kustantamon perustaja *Herman Erik Gummerus (1841–1892), rautatienrakentaja, valtiopäivämies *Aleksanteri Gummerus (1845–1915), kirkkoherra, valtiopäiväedustaja, K. J. Gummeruksen veli *Valentin Gummerus (1852–1919), valtiopäiväedustaja, senaattori, K. J. Gummeruksen veli *Julius Immanuel Gummerus (1855–1919), teologian tohtori, valtiopäiväedustaja, K. J. Gummeruksen veli *Jaakko Gummerus (1870–1933), piispa, Aleksanteri Gummeruksen poika *Kaarlo Gummerus (1875–1928), eläinlääkäri, hevostalouden edistäjä, Aleksanteri Gummeruksen poika *Olga Gummerus-Ehrström (1876–1938), taidemaalari, Herman Erik Gummeruksen tytär *Herman Gummerus (1877–1948), historiantutkija, jääkäriaktivisti, diplomaatti, Herman Erik Gummeruksen poika *Alarik Gummerus (1879–1933), insinööri ja matkakirjailija, Aleksanteri Gummeruksen poika *Leo Gummerus (1885–1956), lääninrovasti, kansanedustaja (Kokoomus), J. I. Gummeruksen poika *Edvard Gummerus (1905–1991), kirjailija, Herman Gummeruksen poika *Herman Olof Gummerus (1909–1996), taideteollisuusalan vaikuttaja, professori, Herman Gummeruksen poika *Pehr- Johan Gummerus (1911–1967), kenraalimajuri, Herman Erik Gummeruksen pojanpoika ===Pihkala-nimisiä=== *Martti Pihkala, vuoteen 1906 Gummerus (1882–1966), kansanedustaja, Vientirauha-yhtymän johtaja, Aleksanteri Gummeruksen poika *Rurik Pihkala, vuoteen 1906 Gummerus (1885–1973), maanviljelysopin professori, Aleksanteri Gummeruksen poika *Lauri ”Tahko” Pihkala, vuoteen 1906 Gummerus (1888–1981), urheilun ja liikunnan edistäjä, Aleksanteri Gummeruksen poika *K. U. Pihkala, vuoteen 1906 Gummerus (1905–1998), maataloustieteilijä, Martti Pihkalan poika *Ensio Pihkala (1915–1941), suomalaisen SS- vapaaehtoispataljoonan kenttäpappi, Leo Gummeruksen poika *Erkki Pihkala (1938–2024), taloustieteilijä, professori, Rurik Pihkalan pojanpoika *Juha Pihkala (s. 1942), piispa, Martti Pihkalan pojanpoika Helsingin yliopiston kaatuneet -matrikkeli Helsingin yliopisto. ==Lähteet== Luokka:Suomalaiset suvut
Levometamfetamiini

Levometamfetamiini ( l-metamfetamiini, levmetamfetamiini, desoksiefedriini) on metamfetamiinin stereoisomeeri. Sitä käytetään mm. USA:ssa hengitysteitä avaavissa lääkevalmisteissa (Vicks Inhaler) eikä sillä ole samanlaista huumevaikutusta kuten sen toisella stereosiomeerilla D-metamfetamiinilla. Levometamfetamiinin puoliintumisaika on 13,3–15 tuntia. Luokka:Amfetamiinit Luokka:Lääkkeet
Robin

Robin voi tarkoittaa seuraavia: ==Etunimi== * Robin, englannin- ja saksankielisissä maissa yleinen miehen etunimi ==Sukunimi== * Mado Robin, ranskalainen koloratuurisopraano ==Taiteilijanimi== * Robin, suomalaisen iskelmälaulaja Esa Simosen (1944–2024) käyttämä taiteilijanimi * Robin, suomalaisen poplaulaja Robin Packalenin (s. 1998) käyttämä taiteilijanimi * Robin Rekku & Jekkuorkesteri, suomalainen lastenmusiikkiyhtye ==Fiktiohahmo== * Robin, DC Comicsin sarjakuvahahmo, Batmanin avustaja * Robin (Dick Grayson), DC Comicsin sarjakuvahahmo, ensimmäinen Robin, nykyään tunnettu identiteetiltä Nightwing (Yösiipi). * Robin (Jason Todd), DC Comicsin sarjakuvahahmo, toinen Robin, nykyään tunnettu identiteetiltä Red Hood (Punahuppu). * Robin (Tim Drake), Tim Drake, DC Comicsin sarjakuvahahmo, kolmas Robin, tunnetaan myös identiteetiltä Red Robin. * Robin (Damian Wayne), DC Comicsin sarjakuvahahmo, viides Robinin nimeä kantava hahmo. * Robin, ruotsalaisen Magnus Carlssonin sarjakuva * Nico Robin, One Piece -manga- ja animesarjan hahmo, Olkihattujen jäsen ==Muita== * SS Robin, höyrylaiva. Luokka:Seulonnan keskeiset artikkelit
Pennsylvanian kuvataideakatemia

Pennsylvanian kuvataideakatemia () on Philadelphiassa sijaitseva taidemuseo ja -koulu. Se perustettiin vuonna 1805, ja se on Yhdysvaltain vanhin kuvataideakatemia. == Historia == Akatemiaa olivat vuonna 1805 perustamassa Charles Willson Peale, William Rush ja muutama muu taiteilija. Sen ensimmäiseksi johtajaksi valittiin Yhdysvaltain perustajaisiin kuulunut George Clymer. John Dorseyn suunnittelema museorakennus avattiin huhtikuussa 1806, ja sen ensimmäinen näyttely pidettiin vuonna 1807. Akatemian rakennuksesta annettiin opetuskäyttöön huone ensimmäisen kerran vuonna 1810. Akatemia ajautui 1830-luvulla pahoihin taloudellisiin vaikeuksiin, jolloin vararikkokin oli lähellä. Se onnistui kuitenkin tasapainottamaan tilanteen, ja jo vuonna 1836 se uskalsi ostaa Benjamin Westin teoksen. Tuli vauroitti akatemian rakennusta pahoin vuonna 1845, ja sen tilalle avattiin vuonna 1847 uusi ja isompi Richard A. Gilpinin suunnittelema rakennus. Chestnut Streetin rakennus myytiin vuonna 1870, ja Frank Furness ja George Wattson Hewitt valittiin seuraavana vuonna suunnittelemaan uutta rakennusta Broad Streetin ja Cherry Streetin kulmaan. Uusi rakennus avattiin vuonna 1876. Harrison S. Morris oli akatemian johtaja vuosina 1892–1905. Hän oli Yhdysvaltain ensimmäisiä ammattimaisia taidehallintojohtajia. Hän hankki museon kokoelmiin paljon yhdysvaltalaista nykytaidetta. Museolla oli 1920-luvulla kolme näyttelyä, joista on tullut Yhdysvaltain modernismin merkkipaaluja. Keväällä 1920 Representative Modern Masters -näyttely esitteli eurooppalaisia postimressionisteja, kuten Paul Cézannea ja Paul Gauguinia. Seuraavan vuoden näyttely, Paintings and Drawings Showing the Later Tendencies in Art, oli ensimmäinen yhdysvaltalaista modernismia esittelevä merkittävä näyttely. Museon päärakennus suljettiin vuonna 1974 korjaustöitä varten. Seuraavana vuonna se valittiin historialliseksi muistomerkiksi. Rakennus avattiin uudelleen vuonna 1976 Yhdysvaltain 200-vuotisjuhliin. == Lähteet == == Aiheesta muualla == * Akatemian kotisivut. Luokka:National Register of Historic Places -kohteet Philadelphiassa Luokka:Philadelphian museot Luokka:Yhdysvaltain taidemuseot Luokka:Yhdysvaltalaiset kuvataideoppilaitokset
Kielen ja ajattelun instituutti

Kielen ja ajattelun instituutti () oli Leningradissa vuosina 1921–1950 toiminut kielitieteellinen tutkimuslaitos. Laitos sai alkunsa Nikolai Marrin vuonna 1921 perustamasta Jafetidologisesta tutkimusinstituutista. Vuonna 1930 siihen liitettiin Neuvostoliiton tiedeakatemian venäjän kielen lautakunta ja vuonna 1931 se nimettiin Kielen ja ajattelun instituutiksi. Laitoksen johtajana toimi kuolemaansa saakka Nikolai Marr ja vuosina 1934–1950 Ivan Meštšaninov. Neuvostoliiton tiedeakatemiaan kuulunut instituutti keskittyi 1930-luvulla maan vähemmistökansojen sekä germaanisten ja romaanisten kielien typologisiin tutkimuksiin. Laitoksessa valmisteltiin venäjän kielten akateemista sanakirjaa ja kielioppia, venäjän murrekartastoa sekä muinaisvenäjän sanakirjaa. 1940-luvun lopulla sen työtä vaikeutti paluu aikaisempien vuosien dogmaattiseen marrilaisuuteen. Vuoden 1950 ”kielitieteellisen keskustelun” seurauksena Kielen ja ajattelun instituutti yhdistettiin Moskovassa toimineeseen Venäjän kielen instituuttiin, joiden pohjalta muodostettiin tiedeakatemian kielitieteen instituutti. Vuonna 1956 perustettiin kielitieteen instituutin Leningradin osasto. Nykyään sen toimintaa jatkaa Venäjän tiedeakatemian lingvistinen tutkimusinstituutti. ==Lähteet== ==Aiheesta muualla== * Kielen ja ajattelun instituutti Pietari- tietosanakirjassa * Venäjän tiedeakatemian lingvistisen tutkimusinstituutin sivusto Luokka:Kielitieteelliset tutkimuslaitokset Luokka:Venäjän tutkimuslaitokset
Ondřej Hyman

Ondřej Hyman (s. 25. helmikuuta 1986 Jablonec nad Nisou, Tšekkoslovakia) on tšekkiläinen ohjaskelkkailija. Hän edustaa seuratasolla TJ Saně Smržovkaa. Hyman oli vuoden 2007 MM-kilpailuissa 37:s ja sijoittui vastaavissa kisoissa 29:nneksi seuraavana vuonna. Hän oli MM-kisojen henkilökohtaisessa kilpailussa 34:s vuonna 2009 ja vuoden 2010 kisoissa 24:s. Hyman oli 25:s Vancouverin olympiakisoissa 2010. Hän sai kaudella 2011–2012 parhaat sijoituksensa sekä maailmancupista, jonka yhteiskilpailussa hän oli 12:nneksi paras, että MM- kisoista, joissa hän oli vuonna 2012 sijalla 23. Myös Ondřejin veli Jakub on ohjaskelkkailija. == Lähteet == == Aiheesta muualla == Luokka:Tšekkiläiset ohjaskelkkailijat Luokka:Vuonna 1986 syntyneet Luokka:Elävät henkilöt
Aadu Hint

Aadu Hint (oikea nimi Adolf Edmund Hint, 10. tammikuuta 1910 Muhun saaren Külaseman kylä – 26. lokakuuta 1989 TallinnaAadu Hint, ISIK viitattu 27.2.2108) oli virolainen kirjailija. Aadu Hint syntyi kalastajan perheeseen ja vietti lapsuutensa Saarenmaalla. Hän valmistui Saarenmaan lukiosta, työskenteli opettajana ja toimittajana sekä osallistui toiseen maailmansotaan. Hintin varhaisia romaaneja ovat Pidalitõbi (”Spitaali”, 1934), Vatku tõbilas (”Vatkun parantola”, 1936), Kuldne värav (”Kultainen portti”, 1937) ja Tulemees (”Lämmittäjä”, 1939). Hänen pääteoksensa on neliosainen romaani ”Tuulinen ranta” (Tuuline rand, 1951–1966), joka kuvaa virolaisen kalastajasuvun kohtaloita 1900-luvun alusta vuoteen 1940 saakka. Sen pohjalta on kuvattu useita elokuvia. Kirjailija liittyi kommunistipuolueeseen vuonna 1940. Hän toimi Neuvostoliiton ja Viron SNT:n korkeimpien neuvostojen kansanedustajana. Hint sai Viron SNT:n valtionpalkinnon vuosina 1950 ja 1967. Vuonna 1965 hänelle myönnettiin Viron kansankirjailijan arvonimi. ==Suomennettu teos== * Tuulinen ranta 1. Suom. Tauno Haapalainen. Petroskoi: Karjalan ASNT:n valtion kustannusliike, 1959. * Tuulinen ranta 2. Suom. Tauno Haapalainen. Petroskoi: Karjalan ASNT:n valtion kustannusliike, 1960. * Tuulinen ranta 3. Suom. Tauno Haapalainen. Moskova: Vieraskielisen kirjallisuuden kustannusliike, 1962. * Tuulinen ranta 4. Suom. Tauno Haapalainen. Moskova: Edistys, 1971. ==Lähteet== Luokka:Neuvostoliittolaiset kirjailijat Luokka:Neuvostoliittolaiset toimittajat Luokka:Virolaiset kirjailijat Luokka:Virolaiset opettajat Luokka:Virolaiset toimittajat Luokka:Vuonna 1910 syntyneet Luokka:Vuonna 1989 kuolleet
Jakub Hyman

Jakub Hyman (s. 16. huhtikuuta 1984 Jablonec nad Nisou, Tšekkoslovakia) on tšekkiläinen ohjaskelkkailija. Hän edustaa seuratasolla Dukla Libereciä. Hyman nousi Tšekin maajoukkueeseen vuonna 2003 ja osallistui vuonna 2006 ensimmäisiin olympialaisiinsa, joissa hän oli henkilökohtaisen kilpailun 27:s. Hän oli MM-kilpailuissa 31:nen vuonna 2007 ja vuonna 2008 30:s. Hyman oli Vancouverin olympialaisissa 2010 28:s. ja maailmanmestaruuskilpailuissa 2012 30:s. Myös Jakubin pikkuveli Ondřej on ohjaskelkkailija. Jakub harrastaa vapaa-ajalla jalkapalloa ja moottoriurheilua. == Lähteet == Luokka:Tšekkiläiset ohjaskelkkailijat Luokka:Vuonna 1984 syntyneet Luokka:Elävät henkilöt
César Chávez

César Estrada Chávez (31. maaliskuuta 1927 Yuma, Arizona – 23. huhtikuuta 1993 San Luis, Arizona) oli yhdysvaltalainen maatyöläinen, joka tuli tunnetuksi ulkomaalaisten maatyöläisten kansalaisoikeuksien puolestapuhujana. Hän oli yksi National Farm Workers Association -ammattiliiton (nykyinen United Farm Workers) perustajajäsenistä. National Farm Workers Association onnistui vuosia kestäneiden lakkojen ja mielenosoitusten jälkeen parantamaan huomattavasti ulkomaalaisten maatyöläisten asemaa Yhdysvalloissa. César Chávezin syntymäpäivä 31. maaliskuuta on yleinen vapaapäivä kolmessa Yhdysvaltain osavaltiossa. Hänen mukaansa on nimetty Yhdysvalloissa useita katuja, julkisia rakennuksia ja kaupunkeja. Luokka:Presidential Medal of Freedom Luokka:Yhdysvaltalaiset ihmisoikeusaktivistit Luokka:Vuonna 1927 syntyneet Luokka:Vuonna 1993 kuolleet Luokka:Amerikanmeksikolaiset
Tony Plourde

Anthony "Tony" Plourde (s. 25. helmikuuta 1966 Chibougamau) on kanadalainen entinen miekkailija. Plourde osallistui olympialaisiin ensimmäistä kertaa Soulissa 1988. Hän oli tuolloin mukana säilän joukkuekilpailussa, jossa Kanada oli yhdeksäs. Plourde sai samasta lajista pronssia vuoden 1991 Pan-Amerikan kisoista, mutta Kanada oli säilän joukkuekisassa vasta kymmenes Barcelonan olympialaisissa 1992. Hän oli kyseisissä olympialaisissa henkilökohtaisen kilpailun 35. Plourde sai vuonna 1995 toistamiseen Pan-Amerikan kisojen pronssimitalin säilän joukkuekilpailusta ja Kanada sijoittui seuraavan vuoden olympialaisissa kymmenenneksi. Plourde oli Atlantassa pidetyissä kisoissa säiläturnauksen kolmaskymmenes. == Lähteet == Luokka:Kanadalaiset miekkailijat Luokka:Vuonna 1966 syntyneet Luokka:Elävät henkilöt
Lara Arruabarrena

Lara Arruabarrena Vecino (s. 20. maaliskuuta 1992 San Sebastián) on espanjalainen tennispelaaja. Parhaimmillaan hän on ollut kaksinpelissä WTA- listan sijalla 52 heinäkuussa 2017 ja nelinpelissä sijalla 28 helmikuussa 2016. Hän on voittanut urallaan kaksi WTA-turnasta kaksinpelissä ja seitsemän nelinpelissä. == Tennisura == Helmikuussa 2012 Arruabarrena voitti Bogotássa pelatun WTA-turnauksen. Turnauksen loppuottelussa hän päihitti Aleksandra Panovan. Arruabarrena lähti turnaukseen maailmanlistan sijalta 174, eikä hän kuulunut turnauksen voittajasuosikeihin. Ranskan avoimissa Arruabarrena hävisi ensimmäisellä kierroksella Ana Ivanovićille. Yhdysvaltain avoimissa hän pääsi toiselle kierrokselle voitettuaan Shahar Pe'erin. == Lähteet == == Aiheesta muualla == * * Luokka:Espanjalaiset tennispelaajat Luokka:Vuonna 1992 syntyneet Luokka:Elävät henkilöt
Ohjelmointiparadigma

Ohjelmointiparadigma on ohjelmointikielen taustalla oleva perustavanlaatuinen tapa ajatella ja mallintaa ohjelmointitehtävän ratkaisu. Paradigma on tyyli tai tapa toteuttaa tietokoneohjelma. Paradigmat eivät ole toisiaan pois sulkevia: yksittäinen ohjelma voi käyttää useita paradigmoja. Ohjelmointiparadigmat eroavat toisistaan siinä, millaisista eri osista ohjelma rakentuu (esim. olioista, funktioista, muuttujista jne.) ja miten kontrollin ja laskennan eteneminen esitetään. Jotkin ohjelmointikielet voivat tehdä tietyillä paradigmoilla ohjelmoinnista helppoa mutta ei toisilla. Kieli voi tukea useitakin paradigmoja, jolloin sen sanotaan olevan moniparadigmainen. == Paradigmat == Tärkeimpiä ohjelmointiparadigmoja ovat:Ohjelmointiparadigmat, Turun yliopisto, Ohjelmoinnin jatkokurssi (Kevät 2006), luentokalvot * Proseduraalinen ohjelmointi * Olio-ohjelmointi * Funktionaalinen ohjelmointi * Logiikkapohjainen ohjelmointi * Rinnakkaisohjelmointi Paradigmat voidaan hahmottaa myös lajikkeina: * Deklaratiivinen ohjelmointi sisältää funktionaalisen ohjelmoinnin lajikkeen * Imperatiivinen ohjelmointi sisältää proseduraalisen ohjelmoinnin lajikkeen * Strukturoitu ohjelmointi sisältää olio-ohjelmoinnin lajikkeen * Epärakenteellinen ohjelmointi kuten BASIC Muita paradigmoja: * Geneerinen ohjelmointi, metatyypeillä toteutettavat algoritmit * Tapahtumapohjainen ohjelmointi, emittereihin ja kuuntelijoihin perustuvat asynkroniset tapahtumat == Lähteet == == Aiheesta muualla == * Programming Paradigms for Dummies: What Every Programmer Should Know (PDF) Luokka:Ohjelmointiparadigmat Luokka:Seulonnan keskeiset artikkelit
Pernilla Karlsson

Pernilla Karlsson (s. 11. kesäkuuta 1990) on suomenruotsalainen, Siuntiosta kotoisin oleva laulaja, joka voitti Yleisradion ensimmäistä kertaa järjestämän Uuden Musiikin Kilpailun 25. helmikuuta 2012. Näin ollen hän edusti Suomea vuoden 2012 Eurovision laulukilpailussa kappaleella ”När jag blundar”. Hän ei kuitenkaan päässyt jatkoon ensimmäisestä semifinaalista. Edustuskappaleen on säveltänyt ja sanoittanut hänen veljensä Jonas Karlsson alun perin heidän äitinsä 50-vuotisjuhlia vartenYLE Elävä Arkisto: När jag blundar - Pernilla Karlsson laulaa äidistään veljensä sanoin ja sävelin yle.fi Viitattu 23.1.2016. Karlsson on SM-sarjatason käsipalloilija, joka on pelannut pitkään Sjundeå IF:ssä. Kauden 2012–2013 hän pelasi helsinkiläisseura Dickenissä. == Lähteet == == Aiheesta muualla == * Yle Elävä arkisto: När jag blundar - Pernilla Karlsson laulaa äidistään veljensä sanoin ja sävelin * Pernilla Karlsson Luokka:Suomenruotsalaiset laulajat Luokka:Suomalaiset poplaulajat Luokka:Suomen euroviisuedustajat Luokka:Vuoden 2012 euroviisuedustajat Luokka:Suomalaiset käsipalloilijat Luokka:Vuonna 1990 syntyneet Luokka:Elävät henkilöt
När jag blundar

”När jag blundar” () on Pernilla Karlssonin esittämä kappale, jolla hän voitti helmikuussa 2012 Yleisradion järjestämän Uuden musiikin kilpailun, ja tuli samalla valituksi edustamaan Suomea vuoden 2012 Eurovision laulukilpailussa Azerbaidžanissa. Kappale tuli valituksi kolmen parhaan joukkoon, niin sanottuun superfinaaliin 30 prosentin äänimäärällä, ja voitti siellä 53 prosentin äänimäärällä. Ruotsinkielisen kappaleen on säveltänyt ja sanoittanut laulajan veli Jonas Karlsson alun perin 50-vuotislahjaksi heidän äidilleen. Suomen edustuskappale on ollut ruotsinkielinen kerran aiemmin vuonna 1990. Kappale ei päässyt mukaan finaaliin. ”När jag blundarin” on katsottu muistuttavan huomattavasti Yonan kappaletta ”Pilvet liikkuu, minä en” hänen samannimiseltä albumiltaan vuodelta 2010. ==Katso myös== * ==Lähteet== == Aiheesta muualla == * Kappale Uuden musiikin kilpailun verkkosivuilla * Yle Elävä arkisto: När jag blundar - Pernilla Karlsson laulaa äidistään veljensä sanoin ja sävelin Luokka:Suomen euroviisuedustuskappaleet Luokka:Vuoden 2012 euroviisuedustuskappaleet
Nomifensiini

Nomifensiini eli nomifenisiini (Merital, Alival) on käytöstä poistettu masennuslääke. Se oli dopamiinienerginen, eli se lisäsi mielihyvää tuottavan hormonin, dopamiinin tuotantoa. Dopamiinin ohella nomifensiini vaikutti noradrenaliinin tuotantoon taikka takaisinottoon synaptisissa hermopäätteissä. Nomifensiinin kehitti vuonna 1976, Hoechst-yhtymä. Käytöstäpoisto tapahtui luultavasti suunnilleen samaan aikaan kuin maprotiliini poistettiin. Nomifensiini lienee ollut kaikkein ensimmäisiä niin sanottuja SNRI-lääkkeitä, kun taas maprotiliini oli tetrasyklinen. Lääkeaine poistettiin käytöstä sen aiheuttamien haittavaikutusten vuoksi. Nomifensiinillä oli taipumusta aiheuttaa lääkekuumetta sekä hemolyyttistä anemiaa, joskin jälkimmäistä harvemmin. Lähdeteoksessa lääkeaine luokitellaan kohtaan "muut antidepressiivat". Sen vaikutus niin sanottuihin 5-HT-reseptoreihin oli heikohko, sitä pidettiin mahdollisesti nykyisten niin sanottujen AD/HD- lääkkeiden edeltäjänä. Näistä on osaa käytetty myös tupakoinnin lopettamisessa. == Lähteet == * Achté & Tamminen: Depressio ja sen hoito, Recallmed, 1993, Jyväskylä (s. 250, taulukko) ISBN 951-9221-60-3 == Aiheesta muualla == *PubChem: Nomifensine *DrugBank: Nomifensine *Arznei-Telegramm, v. 1991 Luokka:Noradrenaliinin ja dopamiinin takaisinoton estäjät
Abdelilah Saber

Abdelilah Saber (, s. 21. huhtikuuta 1974 Casablanca, Marokko) on marokkolainen entinen jalkapalloilija. Laitapuolustajana pelannut Saber aloitti uransa kotimaassaan Marokossa, jossa hän edusti kolme ja puoli kautta Wydad Casablancaa. Sittemmin hän pelasi Euroopassa edustaen Sporting Lissabonia, Napolia ja Torinoa. Saber edusti myös Marokon maajoukkuetta vuoden 1998 MM-kisoissa,Abdelilah SABER FIFA.com Viitattu 26.2.2012 sekä 1998 ja 2000 Afrikan-mestaruuskisoissa. Saber saavutti menestystä niin kotimaassaan, kuin Euroopassa. Hän voitti Wydad Casablancan riveissä Marokon cupin ja Afro- Asian Club Championshipin vuonna 1994. Siirryttyään Portugaliin Saber voitti Sporting Lissabonin riveissä Portugalin mestaruuden vuonna 2000. ==Lähteet== Luokka:Marokkolaiset jalkapalloilijat Luokka:Vuonna 1974 syntyneet Luokka:Elävät henkilöt
Saïd Chiba

Saïd Chiba (, s. 28. syyskuuta 1970 Casablanca, Marokko) on marokkolainen entinen jalkapalloilija ja nykyinen valmentaja. Hän on valmentanut elokuusta 2011 lähtien qatarilaista Qatar SC:tä. ==Pelaajaura== Keskikentällä pelannut Chiba aloitti uransa kotimaassaan Marokossa, jossa hän edusti kuusi kautta FUS de Rabatia. Sittemmin hän siirtyi saudiarabialaiseen Al-Hilaliin, jossa Chiba pelasi kaksi kautta, voittaen jälkimmäisellä kaudellaan Saudi-Arabian valioliigan vuonna 1996. Mestaruuden jälkeen hän siirtyi Eurooppaan ja aluksi Espanjaan Compostelaan. Sittemmin matka jatkui vuonna 1999 Ranskaan Nancyyn, jossa Chiba pelasi kaksi kautta. Hän kävi samalla pelaamassa lainalla Skotlannin Motherwellissa. Chiba pelasi vielä yhden kauden Arisissa, kunnes päätti siirtyä vuonna 2002 Lähi-itään. Chiba edusti aluksi Qatarissa Qatar SC:tä vuosina 2002–2004 ja sittemmin vuodet 2004–2007 Arabiemiirikunnissa, jossa hän edusti Al-Khaleejia ja Al-Sharjahia. Chiba pelasi myös Marokon maajoukkueessa vuosina 1995–2001. Hän edusti Marokkoa vuoden 1998 MM- kisoissa,Said CHIBA FIFA.com Viitattu 26.2.2012 sekä 1998 ja 2000 Afrikan- mestaruuskisoissa. ==Valmennusura== Chiba siirtyi valmentajaksi heti pelaajauransa päätyttyä ja toimi Qatar SC:n apuvalmentajana vuosina 2007–2011. Tuona aikana joukkue saavutti Qatarin kruununprinssi cupin vuonna 2009. Chiba nousi elokuussa 2011 Qatar SC:n uudeksi valmentajaksi Sebastião Lazaronin tilalle. ==Lähteet== Luokka:Marokkolaiset jalkapalloilijat Luokka:Marokkolaiset jalkapallovalmentajat Luokka:Vuonna 1970 syntyneet Luokka:Elävät henkilöt
Inger Lise Hansen

thumb|right|Inger Lise Hansen Inger Lise Hansen (s. 1. syyskuuta 1981 Åsgårdstrand) on norjalainen kristillisen kansanpuolueen poliitikko. Hän toimi puolueensa nuorisojärjestön johdossa vuosina 2005–2007 ja oli puolueen toisena varajohtajana 2007–2011. Hansen syntyi Åsgårdstrandissa, Vestfoldin läänissä, ja muutti myöhemmin Osloon. Hän valmistui Oslon yliopistosta, jossa hän oli opiskellut uskonto- ja kulttuurihistoriaa. Hän on naimisissa toisen kristillisdemokraattivaikuttajan, David Hansenin kanssa. Hansen on ollut kiistelty poliitikko, sillä hän on julkisuudessa ajanut puolueensa voimakasta liberalisoimista. Hän on puolustanut samaa sukupuolta olevien avioliittoja ja homoadoptiota. Hän on myös Norjan EU-jäsenyyden kannalla ja on suhtautunut puolueensa yleistä linjaa kriittisemmin Israeliin. Hansen on tunnustuskunnaltaan helluntailainen. Hän ei kannata eutanasiaa eikä aborttia lukuun ottamatta poikkeustapauksia. Hansen on saanut voimakasta kritiikkiä puolueensa johdolta, mutta hänet on myös nähty uutta ja nykyaikaista kristillisdemokraattipuoluetta tavoittelevan liberaalisiiven johtavana edustajana. Hansenia on kosiskeltu eräiden konservatiivipuolueen vaikuttajien taholta. ==Lähteet== Luokka:Norjalaiset poliitikot Luokka:Vuonna 1981 syntyneet Luokka:Elävät henkilöt
Chloe Smith

thumb|right|Chloe Smith Chloe Rebecca Smith (s. 17. toukokuuta 1982 Ashford, Kent) on brittiläinen konservatiivipuolueen poliitikko, joka on toiminut työ- ja eläkeministerinä syyskuuta 2022 lähtien. Hänet valittiin Yhdistyneen kuningaskunnan alahuoneeseen Norwich Northin vaalipiiristä vuonna 2009 Ian Gibsonin erottua parlamentin kuluskandaalin takia. Hänet nimitettiin vuonna 2011 ministeriksi valtiovarainministeriöön. Smith on työskennellyt Gillian Shephardille ja Bernard Jenkinille. Opiskeltuaan Yorkin yliopistossa englanninkielistä kirjallisuutta hän liittyi Deloitten palvelukseen. Smith on vastustanut muun muassa Lissabonin sopimusta, ajanut matalampaa verotusta ja osoittanut kannatuksensa samaa sukupuolta olevien avioliittojen tunnustamiselle. Hän on tehnyt vapaaehtoistyötä muun muassa Cancer Research UK:lle ja Sport Reliefille. Hän on ateisti. Luokka:Brittiläiset poliitikot Luokka:Vuonna 1982 syntyneet Luokka:Elävät henkilöt
Sheila Mercier

Sheila Betty Mercier (omaa sukua Rix, 1. tammikuuta 1919 Kingston upon Hull – 4. joulukuuta 2019 Kent) oli englantilainen näyttelijä. Hänet tunnetaan parhaiten matriarkka Annie Sugdenin roolista saippuasarjassa Emmerdale. ==Nuoruus== Mercier syntyi Hullissa uudenvuodenpäivänä 1919. Hänen isänsä Herbert Rix oli osakkaana J.R. Rix & Sons Ltd -laivayhtiössä ja äiti Fanny oli amatöörinäyttelijä ja -laulaja. Hänellä oli kolme sisarusta, joista yksi oli näyttelijä Brian Rix (1924–2016). Käydessään koulua St Ethelburgassa Hornseassa Mercier alkoi näytellä koulunäytelmissä ja esiintyä konserteissa. Päätettyään muodollisen koulutuksensa Mercier alkoi opiskella näyttelemistä Stradford-upon-Avonin College of Dramassa. Toisen maailmansodan aikana Mercier palveli Women's Auxiliary Air Forcessa. ==Ura== Mercier aloitti ammatillisen uransa 1930-luvulla. 18-vuotiaana hän esiintyi Hull Little -teatterissa yhdessä Croydonin repertoaariryhmän kanssa. Hän kiersi Donald Wolfitin Shakespeare-yhtiön kanssa vuonna 1939. Sodan jälkeen Mercier esiintyi useissa veljensä Brianin tuottamissa näytelmissä, kuten näytelmässä Kaksoikotka, jossa hän esitti kuningatarta. Työskennellessään veljensä kanssa Viking -teatteriyhtiössä vuonna 1949 Mercier tapasi näyttelijä Peter Mercierin, josta tuli myöhemmin hänen aviomiehensä. Pariskunta esiintyi yhdessä useissa Brianin kirjoittamissa farsseissa Lontoon Whitehall -teatterissa 1950- ja 1960-luvuilla. Mercier teki ensiesiintymisensä televisiossa vuonna 1946, minkä jälkeen hän esiintyi veljensä tuottamissa televisionäytelmissä vuoteen 1972 asti. Vuonna 1972 Mercier aloitti tunnetuimmassa roolissaan Emmerdale -sarjan Annie Sugdenina. Mercier oli yksi sarjan alkuperäisnäyttelijöistä. Hän oli mukana sarjassa vakituisesti vuoteen 1994 asti, mutta vieraili sarjassa vielä vuosina 1995 ja 1996, minkä jälkeen hän jäi eläkkeelle. Vuonna 2009 Mercier palasi Annien rooliin vielä kerran, kunnianosoituksena edellisenä vuonna kuolleelle kollegalleen Clive Hornbylle, joka näytteli sarjassa Annien vanhinta poikaa Jackia. ==Yksityiselämä== Mercier oli naimisissa näyttelijä Peter Mercierin kanssa 42 vuotta, kunnes tämä kuoli vuonna 1993. Parin poika Nigel (1954–2017) työskenteli itse televisioteollisuudessa. Vuonna 1994 julkaistiin Mercierin omaelämäkerta Annie's Song: My Life & Emmerdale, jonka kirjoittamiseen oli osallistunut myös Anthony Hayward. Omaelämäkerrassaan hän paljasti joutuneensa eteläafrikkalaisen upseerin raiskaamaksi toisen maailmansodan aikana. Mercier tuli raskaaksi, mutta antoi tyttärensä adoptioon vanhempiensa painostamana. Tytär otti häneen yhteyttä vuonna 1969. Mercier kuoli 100-vuotiaana 4. joulukuuta 2019. == Lähteet == == Aiheesta muualla == * Luokka:Englantilaiset näyttelijät Luokka:Vuonna 1919 syntyneet Luokka:Vuonna 2019 kuolleet Luokka:Yli satavuotiaiksi eläneet brittiläiset
James Pierpont

James Pierpont (25. huhtikuuta 1822 – 5. elokuuta 1893) oli yhdysvaltalainen urkuri ja kuoronjohtaja. Hän sävelsi ja sanoitti ”The One Horse Open Sleigh” -laulun (1857), joka tarkoitettiin alun perin kiitospäiväksi. Esitys kirkossa Savannahissa, Georgiassa sai niin hyvän vastaanoton, että se päätettiin toistaa jouluna, ja kappale vakiintuikin joululauluksi nimellä ”Kulkuset”. Se julkaistiin tällä uudella nimellä vuonna 1859.Songwriters Hall of Fame: J.S. Pierpont Pierpont oli alun perin Massachusettsista kotoisin. Hän palveli Konfederaation armeijassa Yhdysvaltain sisällissodassa ja oli kahdesti naimisissa. Hän kuoli Floridassa. == Lähteet == Luokka:Yhdysvaltalaiset lauluntekijät Luokka:Vuonna 1822 syntyneet Luokka:Vuonna 1893 kuolleet Luokka:Songwriters Hall of Fame Luokka:Yhdysvaltalaiset urkurit
Matti T. Tuominen

Matti Tapio Tuominen (1947–1999) oli suomalainen muusikko, säveltäjä ja sanoittaja. Matti T. Tuominen tuli 1970-luvulla tunnetuksi porilaisen Purema- lauluyhtyeen keulahahmona. Yhtyeen hajoamisen jälkeen Tuominen jatkoi soolouralla, julkaisten yhden sooloalbumin ja useita singlejä. Matti T. Tuominen teki kappaleita myös muille artisteille, kuten Lea Laven, Lasse Mårtenson ja Pasi Kaunisto. Lisäksi hän sävelsi musiikkia kahteen Visa Mäkisen elokuvaan. 1980- ja 1990-lukujen vaihteessa Tuominen ohjasi muutamia lyhyitä opetuselokuvia Valtion AV-keskukselle.Elonet ==Diskografia== ===Albumit sooloartistina=== *Päällä pienen pallon (1984) ===Singlet sooloartistina=== *Hetki (1982) *Paha uni (1982) *Matkalla itseeni (1984) *Heijaa PPT (1984) *Taisin vähän hullaantua (1985) *Hei Dingo! (1992) == Lähteet == *Fono.fi - Äänitetietokanta === Viitteet === Luokka:Suomalaiset iskelmälaulajat Luokka:Suomalaiset lauluntekijät Luokka:Vuonna 1947 syntyneet Luokka:Vuonna 1999 kuolleet
Valtion audiovisuaalinen keskus

Valtion audiovisuaalinen keskus (Valtion av-keskus, VAVK) oli vuosina 1976–1994 toiminut Suomen valtion laitos. Sen tehtävänä oli yhdessä kouluviranomaisten kanssa hoitaa audiovisuaalisen oppimateriaalin levitystä, tuotantoa ja valmistusta. VAVK perustettiin vuonna 1976 jatkamaan Valtion opetuselokuvatoimikunnan tehtäviä. Tuotanto- ja jakelujärjestelmän avulla pyrittiin takaamaan oppilaitosten audiovisuaalisen opetusmateriaalin saatavuus tasapuolisesti maan eri osissa sekä lisäämään tuolloin riittämättömäksi todettua esitysmateriaalia. Omatuotannon ohella VAVK maahantoi ja lokalisoi ulkomaisia opetus- ja lastenelokuvia. Keskus julkaisi Oppima - LärMed -nimistä opetuselokuviin ja viestintäkasvatukseen keskittynyttä julkaisua. Lisäksi VAVK tarkasti ja hyväksyi opetuskäyttöön tarkoitetut elokuvat. 1990-luvulle tultaessa VAVK tuotti, maahantoi, myi ja lainasi elokuvia, videoita ja Yleisradion videonauhoitteita oppilaitoksille. Oma tuotanto oli niukkaa - opetusohjelmien tuotanto oli keskittynyt Yleisradiolle sekä yksityisille tuotantoyhtiöille, joilta levitettävät ohjelmat hankittiin. Viimeisenä toimintavuonna julkaistiin ensimmäinen multimedia-cd viestintäkasvatuksesta. Valtion audiovisuaalinen keskus lakkautettiin Eduskunnan päätöksellä 1. maaliskuuta 1994 ja sen tehtävät siirrettiin opetushallitukselle. VAVK tuotti tai lokalisoi toimintansa aikana yli 500 eri elokuvaa, minkä lisäksi se levitti Yleisradion opetusohjelmia ja yksityisten tuotantoyhtiöiden tuotantoa. Keskuksen lakkautuksen jälkeen Yleisradio otti itse hoitaakseen opetusohjelmiensa jakelun. Opetushallituksessa julkaisutuotanto jatkui yhdistämällä VAVK:n Oppima - LärMed ja opetushallituksen tietokone-ohjelmiin erikoistunut Valikko- julkaisu uudeksi OTE - Opetus & Teknologia -lehdeksi, jonka teemoina jatkuivat viestintäkasvatus ja tietoteknologian opetuskäyttö. ==Lähteet== *"Näkökulmia mediakasvatukseen" (Heikki Kynäslahti, Reijo Kupiainen ja Miika Lehtonen) *"Hallituksen esitys Eduskunnalle laiksi valtion audiovisuaalisesta keskuksesta annetun lain kumoamisesta" Valtiopäivät 1993 ===Viitteet=== ==Aiheesta muualla== * Luokka:Suomen entiset viranomaiset ja keskusvirastot
Barney Rosset

Barnet Lee "Barney" Rosset, Jr. (28. toukokuuta 1922 – 21. helmikuuta 2012 Manhattan, New York, YhdysvallatDefied Censors, Making Racy a Literary Staple, New York Times, 22.2.2012, viitattu 26.2.2012) oli yhdysvaltalaisen kustantamon Grove Pressin entinen omistaja ja hän toimi Evergreen Review -lehden kustantajana ja päätoimittajana. Hän voitti oikeudenkäynnin, jossa oli kysymys D. H. Lawrencen romaanin Lady Chatterleyn rakastaja sensuroimattoman version julkaisusta. Myöhemmin hän oli Henry Millerin kiistellyn romaanin Kravun kääntöpiiri yhdysvaltalainen kustantaja.Samuel Bedkettin Yhdysvalloissa esitellyt kustantaja on kuollut, Helsingin Sanomat 26.2.2012 sivu C 2 Oikeuden Millerin romaanin julkaisemiseen ja levittämiseen vahvisti Yhdysvaltain korkein oikeus 1964, ja kyse oli virstanpylväästä Yhdysvaltain oikeudenkäytössä. Rosset ei ole erityisen tunnettu esimerkiksi Suomessa, mutta hänen merkityksensä Yhdysvaltojen kustannusmaailmassa oli suuri. Oikeudenkäyntien lisäksi hän oli merkittävä sikäli, että hän toi Yhdysvaltojen lukevalle yleisölle useita merkittäviä kirjailijoita, kuten Samuel Beckettin, Eugène Ionescon, Jean Genet'n, Che Guevaran ja Ho Tši Minhin. ==Lähteet== Luokka:Yhdysvaltalaiset kustantajat Luokka:Vuonna 1922 syntyneet Luokka:Vuonna 2012 kuolleet
TUL Cup 1953

Työväen Urheiluliiton jalkapallomestaruuskilpailuihin 1953 ilmoittautui 17 joukkuetta. Mestaruuden voitti Turun Pyrkivä. Osallistumisoikeus oli kaikilla Yhteisten sarjojen joukkueilla sekä suursarjan kevätkierroksen lohkovoittajilla. == Pudotuspelit == 1.kierros: Oulun Työväen Palloilijat - Kokkolan Jymy 1-3, Turun Veikot - Turun Teräs 2-1, Turun Toverit - Turun Kisa- Veikot 3-4. Mestarijoukkue: Erik Roos, Jukka Leino, Juho Paatelo, Reino Suojanen, Rainer Suojanen, Risto Vuorio, Matti Hurme, Kalevi Rantanen, Kalevi Lehtovirta, Pertti Laaksonen ja Aulis Lähtinen. == Katso myös == * TUL Cup == Lähteet == * TUL:n toimintakertomus 1953 Luokka:TUL Cup Luokka:Vuoden 1953 jalkapallo
Heikki Toivola

Heikki ”Heka” Toivola (2. kesäkuuta 1940 Kotka – 15. lokakuuta 2009 Valkeakoski) oli suomalainen mainosgraafikko, joka sai Rudolf Koivu -palkinnon vuonna 1971 lastenkirjallaan The Hole Story. Toivola kävi koulunsa Virojoella ja Järvenpäässä. Hän kirjoitti ylioppilaaksi 1959 ja opiskeli mainosgrafiikkaa Kunstschule Alsterdammissa Hampurissa. Toivola työskenteli mainos- ja pakkausgraafikkona Tampellan Tambox-tehtailla Inkeroisissa 1966–1970, sitten Yhtyneiden paperitehtaiden keskushallinnossa ja tytäryrityksessä Paperituote ja lopuksi UPM-Kymmenessä. Toivola suunnitteli myös monia liikemerkkejä ja logoja, kuten Kansallis-Osake-Pankin vuonna 1974 käyttöön otetun sinisen oravatunnuksen. Hän oli Lotta-Sofia Saahkon äidinpuoleinen isoisä. == Lähteet == Luokka:Suomalaiset graafiset suunnittelijat Luokka:Vuonna 1940 syntyneet Luokka:Vuonna 2009 kuolleet